CELEX: C2007/315/63
Language: el
Date: 2007-12-22 00:00:00
Title: Υπόθεση T-234/04: Απόφαση του Πρωτοδικείου της 8ης Νοεμβρίου 2007 — Κάτω Χώρες κατά Επιτροπής (Προσφυγή ακυρώσεως — Απόφαση 2004/01/ΕΚ — Επικίνδυνες ουσίες — Ανάγκη εγκρίσεως της Επιτροπής για τη διατήρηση των εθνικών διατάξεων που έχουν κοινοποιηθεί — Τοποθέτηση της Επιτροπής ως προς την έκταση της εναρμονίσεως — Προσβλητή πράξη — Απαράδεκτο)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/34
            
         Απόφαση του Πρωτοδικείου της 8ης Νοεμβρίου 2007 — Κάτω Χώρες κατά Επιτροπής
   (Υπόθεση T-234/04) (1)
   
   (Προσφυγή ακυρώσεως - Απόφαση 2004/01/ΕΚ - Επικίνδυνες ουσίες - Ανάγκη εγκρίσεως της Επιτροπής για τη διατήρηση των εθνικών διατάξεων που έχουν κοινοποιηθεί - Τοποθέτηση της Επιτροπής ως προς την έκταση της εναρμονίσεως - Προσβλητή πράξη - Απαράδεκτο)
   (2007/C 315/63)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Βασίλειο των Κάτω Χωρών (εκπρόσωποι: H. Sevenster, J. van Bakel και M. de Grave)
   
      Καθής: Επιτροπή των Ευρωπαϊκών Κοινοτήτων (εκπρόσωποι: F. Simonetti και M. van Beek)
   
      Παρεμβαίνον υπέρ του προσφεύγοντος: Βασίλειο της Δανίας (εκπρόσωπος: J. Molde)
   Αντικείμενο της υποθέσεως
   Προσφυγή ακυρώσεως της αποφάσεως 2004/1/ΕΚ της Επιτροπής, της 16 Δεκεμβρίου 2003, σχετικά με τις εθνικές διατάξεις για τη χρήση χλωριωμένων παραφινών μικρής αλυσίδας οι οποίες κοινοποιήθηκαν από το Βασίλειο των Κάτω Χωρών δυνάμει του άρθρου 95, παράγραφος 4, [ΕΚ] (ΕΕ 2004, L 1, σ. 20), καθόσον η Επιτροπή θεωρεί, με την απόφαση αυτή, ότι η έγκρισή της, βάσει του άρθρου 95, παράγραφος 6, ΕΚ, είναι αναγκαία για τη διατήρηση της ολλανδικής κανονιστικής ρυθμίσεως σχετικά με τις χρήσεις χλωριωμένων παραφινών μικρής αλυσίδας οι οποίες δεν παρατίθενται στην οδηγία 2002/45/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, για την εικοστή τροποποίηση της οδηγίας 76/769/ΕΟΚ του Συμβουλίου όσον αφορά τους περιορισμούς διάθεσης στην αγορά και χρήσεως μερικών επικίνδυνων ουσιών και παρασκευασμάτων (χλωριωμένες παραφίνες μικρής αλυσίδας) (ΕΕ L 177, σ. 21).
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Απορρίπτει την προσφυγή ως απαράδεκτη.
            
         
               2)
            
            
               Το Βασίλειο των Κάτω Χωρών φέρει τα δικαστικά του έξοδα καθώς και τα δικαστικά έξοδα της Επιτροπής.
            
         
               3)
            
            
               Το Βασίλειο της Δανίας φέρει τα δικαστικά του έξοδα.
            
         
      (1)  ΕΕ C 94 της 17.4.2004 (πρώην υπόθεση C-103/04).